

**РЕПУБЛИКА СРБИЈА**

**ОПШТИНА ЛАПОВО**

**СКУПШТИНА ОПШТИНЕ**

**Број: 003451403 2024 08233 001 000 060 107 04 021**

**Датум: 12. 12. 2024. године**

**ЛАПОВО**

 На основу члана 32. тачка 9. Закона о локалној самоуправи (''Службени гласник Републике Србије '', број 129/07,84/13-др.закон, 101/16-др.закон, 47/2018 и 111/2021- други закон), ), члана 37. став 5. и члана 39. став 2. тачка 1) Закона о култури ("Сл. гласник РС", бр. 72/2009, 13/2016, 30/2016 - испр., 6/2020, 47/2021, 78/2021 и 76/2023) и члана 37. став 1. тачка 12. Статута општине Лапово („Службени гласник општине Лапово“, бр. 2/19), Скупштина општине Лапово на седници одржаној дана 12. децембра 2024. године, донела је

**Р Е Ш Е Њ Е**

**о разрешењу вршиоца дужности директора ЦК „Стефан Немања“ Лапово**

**Члан 1.**

  **РАЗРЕШАВА СЕ Емилија Костић,** дипломирана економисткиња из Крагујевца, функције вршитељке дужности директорке Центра за културу „Стефан Немања“ Лапово, закључно са даном 12. 12. 2024. године, на лични захтев.

**Члан 2.**

Ово Решење објавити у „Службеном гласнику општине Лапово“.

**О б р а з л о ж е њ е**

Правни основ за доношење овог Решења, садржан је у одредбама члана 32. тачка 9. Закона о локалној самоуправи и члана 37. тачка 12. Статута општине Лапово, којима је утврђено да скупштина јединице локалне самоуправе именује и разрешава директоре установа чији је оснивач, у складу са законом.

 Чланом 37. став 5. Закона о култури је прописано да вршилац дужности директора има сва права, обавезе и овлашћење директора, док је чланом 39. став 2. тачка 1) прописано да ће оснивач установе разрешити директора, на лични захтев, пре истека мандата.

 Емилија Костић именована Решењем СО Лапово број 020-3/2024-I од 05. јануара 2024. године, за вршитељку дужности директорке ЦК „Стефан Немања“ Лапово најдуже до годину дана, односно до именовања директора ове установе, у складу са Законом о култури, почев од 11. јануара 2024. године, преко писарнице Општинске управе Лапово доставила је Захтев за разрешење са функције в.д директорке ЦК „Стефан Немања“ Лапово заведен под бројем: 2555 од 04.12.2024. године.

 На основу свега наведеног, на лични захтев Емилије Костић, доноси се Решење као у диспозитиву.

 **Поука о правном леку:** Против овог решења допуштена је тужба Вишем суду у Крагујевцу у року од 60 дана од дана пријема овог Решења.

**ПРЕДСЕДНИЦА**

**Мирела Раденковић**